Admiralty House

Admiralty House er en bygning i Westminster i London. Den ligger i Whitehall og benyttes til regjeringsfunksjoner og ministerleiligheter. Den åpnet i 1788 og fungerte frem til 1964 som embedsbolig for First Lord of the Admiralty. Admiralty House er en fireetasjers bygning av mursten. Fasaden vender mot Whitehall og har inngang på hjørnet av Ripley Courtyard, mens baksiden vender mot Horse Guards Parade, med en utgang på kjellernivå under hjørnet av Old Admiralty Building. Referanser